|  |  |  |
| --- | --- | --- |
| ZSK_LOGO_ZSK_COLOR |  | **Stredná odborná škola lesnícka**  Medvedzie 135  027 44 Tvrdošín |

# Podmienky prijatia a kritériá na úspešné vykonanie prijímacej skúšky uchádzačov o štúdium na SOŠ lesnícku v Tvrdošíne

# pre školský rok 2026/2027 - študijné odbory

# *v systéme duálneho vzdelávania*.

# EDUID ŠKOLY: 100008802

|  |  |  |
| --- | --- | --- |
| 2413 K00 | Mechanik/mechanička strojov a zariadení | 4 roky |
| 4243 M00 | Mechanizácia pôdohospodárstva | 4 roky |

Ponúkané študijné odbory:

Riaditeľ SOŠ lesníckej v Tvrdošíne v zmysle § 62 až 68 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov spolu so zamestnávateľmi zapojenými do duálneho systému vzdelávania a po prerokovaní v Pedagogickej rade školy dňa 14.11.2024 stanovuje nasledovné kritériá a podmienky pre prijatie uchádzačov na štúdium:

Uchádzači o vzdelávanie v duálnom systéme vzdelávania v študijných odboroch 4243 M Mechanizácia pôdohospodárstva a 2413 K Mechanik/mechanička strojov a zariadení priložia k prihláške na štúdium v strednej škole **Potvrdenie o odbornom vzdelávaní a príprave v systéme duálneho vzdelávania**, **ktoré im bude vydané zamestnávateľom na základe osobného stretnutia so zákonným zástupcom, uchádzačom a odovzdaného vo všetkých častiach vyplneného tlačiva so základnými údajmi. Toto potvrdenie vydáva zamestnávateľ len ním vybraným uchádzačom.** *Zoznam zamestnávateľov, s ktorými má škola uzavretú zmluvu o duálnom vzdelávaní, tlačivo pre základné údaje odovzdávané zamestnávateľovi a potvrdenie zamestnávateľa, ktoré uchádzač prikladá k prihláške na štúdium v strednej škole bude zverejnené na webovej stránke školy v časti duálne vzdelávanie.* Po ukončení prijímacieho konania škola spoločne s príslušným zamestnávateľom, s ktorým má uzatvorenú zmluvu o duálnom vzdelávaní, rozhodnú o prijatí do systému duálneho vzdelávania žiaka, ktorý úspešne vykonal prijímaciu skúšku.

1. **Podmienky prijatia:**

* úspešné ukončenie 9. ročníka ZŠ,
* dobrý zdravotný stav,
* doručenie Potvrdenia o odbornom vzdelávaní a príprave v systéme duálneho vzdelávania vystaveného a potvrdeného zamestnávateľom
* splnil podmienky prijímacieho konania,
* nie je žiakom inej strednej školy.

**Podmienky prijatia uchádzača so zdravotným znevýhodnením:**

* Uchádzač so zdravotným znevýhodnením podľa určenej diagnózy, pripojí k prihláške na vzdelávanie vyjadrenie lekára so špecializáciu všeobecné lekárstvo o zdravotnej spôsobilosti študovať zvolený odbor vzdelávania; správu z diagnostického vyšetrenia vydanú zariadením poradenstva a prevencie, ktorá obsahuje návrh podporného opatrenia. ( § 63 ods. 5 a 6 školského zákona č. 245/2008 Zz. v platnom znení).

**Pre žiakov so** **zdravotným znevýhodnením a ŠVVP budú podmienky a forma skúšky upravené na základe odporúčaní uvedených v povinnej prílohe k prihláške na štúdium.**

Uchádzač so špeciálnymi výchovno-vzdelávacími potrebami (ŠVVP) môže vykonať prijímaciu skúšku s upravenými podmienkami s prihliadnutím na jeho zdravotné znevýhodnenie na základe **písomnej žiadosti** o úpravu prijímacích skúšok a **Správy z diagnostického vyšetrenia** vykonanej centrom poradenstva a prevencie nie staršej ako dva roky, ktorú priloží k prihláške.

**B) Kritériá pre prijatie bez prijímacích skúšok**

Ak uchádzač v externom testovaní dosiahne úspešnosť najmenej 80% v každom vyučovacom testovanom predmete samostatne, splní uchádzač podmienky prijatia bez prijímacej skúšky. Prijímaciu skúšku nebude konať. Riaditeľ školy na základe súhlasného stanoviska zamestnávateľa, takémuto uchádzačovi odošle rozhodnutie o prijatí bez prijímacej skúšky 7 dní pred termínom jej konania, ak po doručení výsledkov T9 strednej škole bude možné uchádzača prijať bez prijímacej skúšky.

**C) Kritériá pre prijatie na základe prijímacích skúšok**

Riaditeľ strednej školy pozve uchádzačov na prijímacie skúšky najneskôr **päť dní** pred termínom ich konania. V školskom roku 2026/2027 je určený prvý termín prijímacích skúšok dňa **29.04.2026** a druhý termín prijímacích skúšok dňa **04.05.2026**.

1. Riaditeľ školy prijme uchádzačov *po úspešnom vykonaní prijímacích skúšok* podľa poradia na základe ***získaného počtu bodov*** do určeného počtu žiakov v jednotlivých odboroch podľa nasledovných kritérií:

**a1) prijímacie skúšky zo SJL a z BIO pre odbor: Mechanizácia pôdohospodárstva 4243 M**

SJL maximálny počet bodov 50 a BIO maximálny počet 50 bodov,

**a2) prijímacie skúšky zo SJL a z MAT pre odbor: Mechanik/mechanička strojov a zariadení 2413 K**

SJL maximálny počet bodov 50 a MAT maximálny počet 50 bodov,

**b) priemeru študijných výsledkov z predmetov MAT, SLJ, ANJ, BIO, FYZ za 1. polrok 8. ročníka ZŠ a 1. polrok 9. ročníka ZŠ, max. počet bodov 100 –** podľa tabuľky nižšie. Ak bol niektorý z predmetov v danom roku alebo polroku hodnotený „absolvoval“, nahradí sa toto hodnotenie daného predmetu hodnotením z najbližšieho roka alebo polroka, v ktorom bol žiak hodnotený známkou.

|  |  |
| --- | --- |
| 1,00 - 1,50 | 100 bodov |
| 1,51 – 1,75 | 90 bodov |
| 1,76 – 2,00 | 80 bodov |
| 2,01 – 2,25 | 70 bodov |
| 2,26 – 2,50 | 60 bodov |
| 2,51 - 2,75 | 50 bodov |
| 2,76 – 3,00 | 40 bodov |
| 3,01 – 3,25 | 30 bodov |
| 3,26 – 3,50 | 20 bodov |
| 3,51 – 3,70 | 10 bodov |
| nad 3,70 | 0 bodov |

# Dosiahnuté body z jednotlivých kritérií sa sčítajú a následne bude zostavené poradie uchádzačov o štúdium.

1. **Prijímacie skúšky zo Slovenského jazyka a literatúry a z Biológie pre odbor Mechanizácia pôdohospodárstva a prijímacie skúšky zo Slovenského jazyka a literatúry a z Matematiky pre odbor Mechanik strojov a zariadení,** **sa budú konať písomnou formou testu v trvaní 45 minút pre každý predmet.**

Obsah a rozsah prijímacej skúšky pre odbor Mechanizácia pôdohospodárstva bude učivo zo SJL a BIO v súlade so ŠVP pre 2. stupeň ZŠ ( **244** ).

Obsah a rozsah prijímacej skúšky pre odbor Mechanik strojov a zariadení bude učivo zo SJL a MAT v súlade so ŠVP pre 2. stupeň ZŠ ( **244** ).

Žiak môže získať v predmete maximálne 50 bodov. V prípade, že žiak získa v písomnej časti skúšky z predmetu menej ako 10 bodov, na prijímacích skúškach nebol úspešný.

**Výsledné poradie uchádzačov sa určí na základe celkového počtu získaných bodov (maximálny počet bodov 220):**

* maximálne 50 bodov za prijímacie skúšky zo SJL,
* maximálne 50 bodov za prijímacie skúšky z MAT/BIO,
* maximálne 100 bodov za študijné výsledky,
* maximálne 20 bodov za 1. – 3. miesto predmetových olympiád / MAT, SJL, CJ,/ a  
  súťaže v strojárskom, prírodovednom a poľnohospodárskom odbore - okresné kolo – 5 bodov, krajské a vyššie kolo – 10 bodov.

**V prípade rovnakého počtu získaných bodov bude o poradí uchádzačov rozhodovať:**

1. Bude uprednostnený uchádzač so zmenenou pracovnou schopnosťou ( k prihláške doložiť rozhodnutím LPK – Zákon NR SR č. 245/2008 Z.z. § 67, odst.3 ).
2. **Uchádzač s lepším priemerom známok zo SJL za 6. - 9. ročník.**
3. **Uchádzač s lepším priemerom známok z cudzieho jazyka za 6. - 9. ročník.**
4. Účasť na rôznych súťažiach a olympiádach počas štúdia na ZŠ, o absolvovaní ktorých sú doklady priložené k prihláške ( v poradí: celoslovenské, krajské a okresné ).

**ZVEREJNENIE VÝSLEDKOV**

Riaditeľ školy zverejní na výveske školy a na webovom sídle školy zoznam uchádzačov podľa výsledkov prijímacieho konania **15. mája 2026** (v čase od 0:00 do 23:59 hod.), § 68 ods. 1.

1. Riaditeľ strednej odbornej školy lesníckej zverejní samostatne zoznam uchádzačov o štúdium v študijnom odbore, v ktorom sa odborné vzdelávanie a príprava poskytuje v systéme duálneho vzdelávania a zoznam ostatných uchádzačov. Zoznam obsahuje poradie uchádzačov s vopred prideleným číselným kódom zoradených podľa celkového počtu bodov získaných pri prijímacom konaní a informáciu, či uchádzač vykonal prijímaciu skúšku úspešne alebo neúspešne, informáciu, či uchádzač bol prijatý alebo neprijatý, a nenaplnený počet miest pre žiakov, ktorých možno prijať do tried prvého ročníka príslušného odboru vzdelávania ( podľa § 68 ods. 1 školského zákona).

Informácia o prijatí uchádzača v zozname uchádzačov podľa výsledkov prijímacieho konania sa považuje za rozhodnutie o prijatí a deň zverejnenia sa považuje za deň doručenia rozhodnutia o prijatí ( podľa § 68 ods.2 školského zákona).

V súlade s § 67, ods. 4 zákona č. 245/2008 Z.Z. o výchove a vzdelávaní a o zmene a doplnení niektorých zákonov riaditeľ školy na základe výsledkov prijímacieho konania prijíma samostatne uchádzačov, ktorí budú prijatí na štúdium v študijnom odbore, v ktorom sa odborné vzdelávanie a príprava poskytuje v systéme duálneho vzdelávania a samostatne ostatných uchádzačov.

Ak bol uchádzač prijatý na vzdelávanie, zákonný zástupca neplnoletého uchádzača písomne **potvrdí škole prijatie na vzdelávanie najneskôr do 20. mája 2026**. Pri nedoručení potvrdenia o prijatí na štúdium, riaditeľ školy to bude považovať za nezáujem prijatého uchádzača študovať v SOŠ lesníckej Na jeho miesto prijme ďalšieho uchádzača v poradí, ktorý vyhovel kritériám na prijatie.

Po doručení písomného potvrdenia riaditeľ strednej školy vyhotoví rozhodnutie o prijatí samostatne a odošle ho uchádzačovi do 5 pracovných dní od doručenia písomného potvrdenia (podľa § 68 ods.3 školského zákona).

Proti rozhodnutiu riaditeľa školy o neprijatí sa môže plnoletý uchádzač alebo zákonný zástupca maloletého uchádzača odvolať v lehote do 5 dní odo dňa doručenia rozhodnutia. Odvolanie sa podáva u riaditeľa školy a o odvolaní rozhoduje Žilinský samosprávny kraj, odbor školstva a športu v Žiline v prípade, ak riaditeľ školy nemohol rozhodnúť využitím inštitútu autoremedúry.

V súlade s § 66 ods. 8, uchádzačovi, ktorý sa zo závažných dôvodov nemôže zúčastniť na prijímacej skúške v riadnych termínoch, určí riaditeľ strednej školy náhradný termín najneskôr v poslednom týždni augusta. Dôvod neúčasti na prijímacej skúške oznámi uchádzač alebo zákonný zástupca neplnoletého uchádzača riaditeľovi strednej školy najneskôr v deň konania prijímacej skúšky. Riaditeľ strednej školy v takom prípade určí náhradný termín na vykonanie prijímacej skúšky a rezervuje miesto v počte žiakov, ktorých prijíma do prvého ročníka.

V súlade s § 66 ods. 6, riaditeľ strednej školy po prerokovaní v pedagogickej rade školy rozhodne o tom, či sa na škole vykonajú prijímacie skúšky v ďalšom termíne na nenaplnený počet miest pre žiakov, ktorých možno prijať do tried prvého ročníka. Toto rozhodnutie zverejní najneskôr do

**6. júna 2026**. Prijímacia skúška sa koná **16. júna 2026,** z organizačných dôvodov sa môže skončiť 17. júna 2026**.**

Uchádzač, ktorý na základe výsledkov prijímacej skúšky nebol prijatý na vzdelávanie v odbore vzdelávania uvedenom v prihláške na vzdelávanie len z dôvodu naplnenia počtu miest pre žiakov, ktorých možno prijať do tried prvého ročníka, môže byť prijatý na vzdelávanie v odbore rovnakej skupiny, ktorý nebol uvedený na prihláške. Táto možnosť sa týka uchádzača, ktorý si na príslušnú strednú školu podal prihlášku na vzdelávanie na iný odbor vzdelávania z rovnakej skupiny odborov vzdelávania, na ktorý úspešne vykonal prijímaciu skúšku, ktorá bola rovnaká pre oba odbory vzdelávania z danej skupiny, avšak nebol prijatý z dôvodu nedostatku miesta.

O prijatie na vzdelávanie podľa predchádzajúcej vety môže uchádzač alebo zákonný zástupca písomne požiadať do dvoch pracovných dní od zverejnenia výsledkov (§ 68 ods. 6 školského zákona ).

Riaditeľ školy vydá rozhodnutie o prijatí a uchádzač alebo zákonný zástupca neplnoletého uchádzača písomne potvrdí prijatie na vzdelávanie do troch pracovných dní od doručenia rozhodnutia o prijatí žiaka na strednú školu.

V Tvrdošíne 14.11.2024

Ing. Viliam Gerčák riaditeľ školy